Source: https://www.slov-lex.sk/pravne-predpisy/SK/ZZ/1959/54/
Timestamp: 2020-06-06 05:33:36+00:00

Document:
54/1959 Zb. - Zákon o múzeách a galériách - SLOV-LEX
Časová verzia predpisu účinná od 01.08.1959
Múzeá a galérie prispievajú k rozvoju vedy, vytvárajú nevyhnutné predpoklady pre svoju osvetovú činnosť a účinne napomáhajú kultúrny a hospodársky rozvoj tým, že
vykonávajú sústavný prieskum, prípadne vedecký výskum v svojom odbore,
sústavne zbierajú doklady o vývoji prírody a spoločnosti, o socialistickej výstavbe, umeleckom tvorení alebo iných druhoch ľudskej činnosti (predmety múzejnej hodnoty) s príslušnou dokumentáciou,
odborne uchovávajú, konzervujú a reštaurujú múzejné zbierky,
vedú evidenciu zbierok a odborne, prípadne vedecky ich spracúvajú.
Múzeá a galérie plnia svoje osvetové poslanie tým, že svojimi vlastnými prostriedkami, t. j. predovšetkým využitím zbierok v expozíciách a na výstavách, publikačnou činnosťou, prednáškami a pod.
objasňujú zákonitosti vývoja prírody a spoločnosti, umeleckého tvorenia alebo iného druhu ľudskej činnosti a tak prispievajú k výchove občanov v duchu vedeckého svetového názoru;
podieľajú sa na zvyšovaní všeobecného i odborného vzdelania občanov, popularizujú výsledky vedeckej práce svojich odborov a propagujú úlohy výstavby socializmu;
starajú sa na základe sústavného poznávania svojej oblasti o rozvoj vlastivednej práce; názorným objasňovaním a zdôrazňovaním pokrokových tradícií upevňujú socialistické vlastenectvo a proletársky internacionalizmus;
rozvíjajú estetickú výchovu, prispievajú k rozvoju socialistickej kultúry, zvlášť umeleckej tvorby, a pomáhajú zvyšovať kultúrnu úroveň občanov.
Múzeá a galérie vyvíjajú svoju činnosť v spolupráci s ústavmi a inštitúciami, spoločenskými organizáciami a za pomoci dobrovoľných spolupracovníkov; vedecký výskum vykonávajú v spolupráci s kompetentnými vedeckými ústavmi akadémií vied.
Podľa obvodu pôsobnosti sa rozlišujú múzeá ústredné, krajské a okresné, prípadne miestne; galérie sú ústredné, krajské, prípadne okresné; podľa zamerania činnosti a obsahu zbierok sú múzeá buď špecializované, alebo vlastivedné.
Špecializované múzeá a galérie vyvíjajú činnosť v jednom, prípadne v niekoľkých odboroch vedy, techniky alebo umenia. Vlastivedné múzeá vykonávajú komplexný výskum a dokumentáciu vývoja prírody a spoločnosti svojho obvodu. Galérie sústreďujú umelecké diela a ovplyvňujú estetickú výchovu a súdobú umeleckú tvorbu.
Ústredné múzeá a galérie majú celoštátny význam a v svojom odbore poskytujú odbornú pomoc ostatným múzeám a galériám.
Krajské, okresné a miestne múzeá a krajské a okresné galérie majú obvod pôsobnosti spravidla zhodný s obvodom príslušného národného výboru; všetky múzeá a galérie v kraji tvoria krajskú sieť. Strediskom múzejnej a vlastivednej práce v kraji sú krajské múzeum a krajská galéria, ktoré plnia v svojom odbore i vedeckovýskumné úlohy kraja a poskytujú odbornú a metodickú pomoc všetkým múzeám krajskej siete.
Národné múzeum a Národné technické múzeum v Prahe sú ústredné múzeá, ktorým patrí vzhľadom k ich tradíciám a ich významu pre našu vedu a kultúru predné miesto v našom múzejníctve. Sú vo svojej pôsobnosti ústredím vedeckej a metodickej múzejnej práce. To isté postavenie má Národná galéria ako galéria ústredná.
Organizáciu, pôsobnosť a úlohy národných múzeí a Národnej galérie upraví Ministerstvo školstva a kultúry osobitnými štatútmi.
Zbierky múzeí a galérií ako súbory hmotných dokladov vedeckej alebo umeleckej hodnoty treba vo verejnom záujme ochraňovať tak, aby sa zachovali pre budúcnosť.
Zbierky sa rozmnožujú vlastnou prieskumnou činnosťou múzea a galérie (nálezy), nákupom, výmenou, darmi, odkazmi a prevodom predmetov dokladovej hodnoty organizáciami štátneho socialistického sektora.
Scudzovanie zbierok múzeí a galérií aj jednotlivých zbierkových predmetov vyžadujú povolenie kompetentného ministerstva, ktoré si vyžiada vyjadrenie Ústrednej múzejnej rady (§ 12).
Vyradenie, preradenie a výmena zbierok i jednotlivých zbierkových predmetov sa môže vykonať jedine so súhlasom kompetentného riadiaceho orgánu.
Pokiaľ v tomto zákone sa neustanovuje niečo iné, platia o zbierkach predpisy o národnom majetku.
Predmety múzejnej hodnoty smú sa vyvážať do cudziny len so zvolením Ministerstva školstva a kultúry po preskúmaní, či ich zachovanie v tuzemsku nie je vzhľadom k ich kultúrnemu významu nutné.
Ministerstvo školstva a kultúry určí v dohode s Ministerstvom zahraničného obchodu a ostatnými zúčastnenými úradmi podrobnosti o vývoze predmetov múzejnej hodnoty do cudziny; môže tiež preniesť právo udeľovať súhlas na vývoz predmetov múzejnej hodnoty na výkonný orgán krajských národných výborov. Všeobecné predpisy o povoľovaní vývozu zostávajú nedotknuté.
Ústredné múzeá a galérie zriaďuje vláda na návrh ministra školstva a kultúry alebo na návrh kompetentného ministra podaný v dohode s ministrom školstva a kultúry.
Múzeá krajské, okresné a miestne, krajské a okresné galérie, ako aj miestne pamätníky zriaďuje výkonný orgán kompetentného národného výboru v medziach plánu krajskej siete múzeí a galérií.
Ustanovenia odsekov 1 a 2 platia obdobne pre zrušovanie múzeí a galérií.
Národné múzeum, Národné technické múzeum a Národnú galériu riadi Ministerstvo školstva a kultúry. Ostatné ústredné múzeá riadi Ministerstvo školstva a kultúry, prípadne kompetentný ústredný úrad, ktorý vykonáva opatrenia zásadnej povahy v dohode s Ministerstvom školstva a kultúry.
Múzeá krajské, okresné a miestne, krajské a okresné galérie, ako aj miestne pamätníky riadia výkonné orgány kompetentných národných výborov.
Ministerstvo školstva a kultúry zabezpečuje odbornú a metodickú pomoc múzeám a galériám prostredníctvom národných múzeí a Národnej galérie.
Orgán, ktorý múzeum alebo galériu riadi, vydá štatút, ktorým sa podrobne určia rozsah pôsobnosti, úlohy, organizácia a spôsob hospodárenia múzea alebo galérie, a to podľa vzorového štatútu (§ 15).
Iniciatívnym a poradným orgánom ministra školstva a kultúry pre zásadné otázky múzeí a galérií je Ústredná múzejná rada; jej členov vymenúva minister školstva a kultúry. Funkcie predsedu a členov Ústrednej múzejnej rady sú čestné. Organizačný a rokovací poriadok Ústrednej múzejnej rady vydá Ministerstvo školstva a kultúry.
Ako iniciatívny a poradný orgán pre múzeá, galérie a vlastivednú prácu v kraji zriaďuje rada krajského národného výboru krajskú múzejnú radu. Obdobne môže zriadiť rada okresného národného výboru okresnú múzejnú radu. Predsedu a ostatných členov múzejných rád vymenúva rada kompetentného národného výboru; ich funkcie sú čestné.
Pracovníci v múzeách a galériách musia mať pre výkon svojej funkcie potrebnú politickú a odbornú kvalifikáciu. Predpisy o kvalifikačných predpokladoch vydá, pokiaľ to neprislúcha podľa osobitných predpisov do pôsobnosti iných orgánov, Ministerstvo školstva a kultúry v dohode s kompetentnými úradmi a orgánmi.
Múzeá a galérie vytvárajú a organizujú aktívy dobrovoľných pracovníkov, ktorí múzeám a galériám pomáhajú v plnení ich úloh, najmä pri rozvíjaní vlastivednej práce.
na múzeá spoločenských organizácií,
na zbierky, stále výstavy a vzorkovne hospodárskych a rozpočtových organizácií.
§ 5 Miestne pamätníky
§ 6 Národné múzeá a Národná galéria
§ 7 Zbierky múzeí a galérií
§ 8 Vývoz predmetov múzejnej hodnoty
§ 9 Predmety v užívaní múzeí a galérií
§ 10 Zriaďovanie a zrušovanie múzeí a galérií
§ 11 Riadenie múzeí a galérií
§ 12 Poradné orgány
§ 13 Pracovníci múzeí a galérií
§ 14 Budovy múzeí a galérií
Číslo: 54/1959 Zb.
Názov: Zákon o múzeách a galériách
Dátum schválenia: 09.07.1959
Dátum vyhlásenia: 25.07.1959
Dátum účinnosti od: 01.08.1959
Nachádza sa v čiastke: 22/1959
2. 01.08.1959 -

References: § 5

§ 6

§ 7

§ 8

§ 9

§ 10

§ 11

§ 12

§ 13

§ 14